
Narvas Kreenholmi tänav 25 asuva linnavara
tasuta kasutusse andmine (Sihtasutus Narva Linna Arendus)
1. ASJAOLUD JA MENETLUSE KÄIK

Narva Linnavalitsuse 12.08.2015. a korraldusega nr 899-k anti 01.09.2015. a Narva Linnavalitsuse Arhitektuuri- ja Linnaplaneerimise Ameti  bilanssi Narvas Kreenholmi tänav 25 (katastritunnus 51105:004:0170, ühiskondlike ehitiste maa 100%) asuv kinnistu üldpindalaga 22 830 m².

Kinnistu oluliseks osaks on endine 6. Kooli hoone üldpindalaga 5 179 m². Hoone ja tehtud parenduste  bilansiline maksumus on 664 368,47 eurot.
Narva Linnavalitsusele laekus SA Narva Linna Arendus, registrikood 90003812, juhatuse liikme Anton Filippovi taotlus, milles palutakse anda Narvas Kreenholmi tänav 25 asuv hoone määramata ajaks tasuta sihtasutuse kasutusse eesmärgiga luua seal Narva linna mittetulundusühingute keskus.
Oma põhikirjalistest eesmärkidest lähtuvalt kavatseb SA Narva Linna Arendus arendada  hoone baasil erinevate rahvuskultuuride ühingute, huvitegevuse ühingute ja kunstiühingute tegevust linnaelanike elukeskkonna kvaliteedi tõstmiseks.
Mittetulundusühingute keskuse loomine võimaldab koondada linna mittetulundusühingud ühte kohta, mis parandab nende edasisi arenguvõimalusi, kaasnevate teenuste osutamist ning infovahetust.

SA Narva Linna Arendus taotlust arutati Narva Linnavalitsuse linnavarakomisjoni koosolekul 18.08.2015. a (protokoll nr 10) ning otsustati:

1. Nõustuda  SA Narva Linna Arendus taotlusega ning anda SA-le Narva Linna Arendus, registrikood 90003812, määramatuks ajaks tasuta kasutusse Narvas Kreenholmi tänav 25 asuv hoone üldpindalaga 22 830 m² koos tehtud parendustega Narva linna mittetulundusühingute keskuse loomiseks. 
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 29.01.2009 määrusega nr 2) (edaspidi ka Kord) punkti 51.1.2) alusel võtab otsustuse kinnisasja kasutusse andmisel koos selle oluliste osadega ja päraldistega vastu linnavalitsus – kasutusse andmisel tähtajaks kuni 25 (kakskümmend viis) aastat või määramatuks ajaks. 
Korra punktide 46.4 ja 7.2.5 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse sihtasutustele. 
Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 alusel. 

Korra punktides 7.2 ja 7.2.5 sätestatu alusel võib linnavara sihtasutustele määramata ajaks tasuta kasutusse anda linnavalitsuse korraldusega. 
Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Kreenholmi tänav 25 asuva linnavara bilansiline valdaja.

Korra punkti 55 alusel tuleb linnavara tasuta kasutusse andmise kohta avaldada kuulutus kohalikus ajalehes.

2. ÕIGUSLIKUD ALUSED
Narva Linnavolikogu 17.03.2005. a määruse nr 14/52 “Linnavara kasutusse andmise kord”  (muudetud Narva Linnavolikogu 21.02.2013 määrusega nr 4) punktides 7.2 ja 7.2.5 sätestatu alusel võib linnavara sihtasutustele määramata ajaks kasutusse anda tasuta linnavalitsuse korraldusega.

3.  OTSUS

 3.1. Anda sihtasutusele Narva Linna Arendus, registrikood 90003812, avalikku enampakkumist korraldamata määramata ajaks tasuta kasutusse Narva linna mittetulundusühingute keskuse loomiseks Kreenholmi tänav 25, Narva, kinnistu koos selle oluliste osade ja päraldistega, sh:

	Jrk nr
	Vara nimetus 
	Ühik
	Kogus
	Soetusmaksumus

 eurot

	1
	Maa (katastritunnus 51105:004:0170)
	m²
	22 830,0
	7 295,51

	2
	Hoone koos tehtud parendustega
ehitisregistri kood 118008339

ehitisregistri kood 118008340 
	tk
	2
	587 563,66

	3
	Ventilatsioon
	tk
	1
	30 784,20

	4
	Avariivalgustus
	tk
	1
	23 193,12

	5
	Tuletõrjesignalisatsioon      
	tk
	1
	12 935,56

	6
	Soojussõlm
	tk
	1
	9 891,93

	7
	Teed, asfaltbetoon
	m²
	790,9
	8 847,02

	
	Kokku
	
	
	680 511,00


3.2. Narva Linnavalitsuse Arhitektuuri- ja Linnaplaneerimise Ametil sõlmida SA-ga Narva Linna Arendus punktis 3.1 nimetatud linnavara tasuta kasutamise leping.

3.3. Narva Linnavalitsuse Arhitektuuri- ja Linnaplaneerimise Ametil avaldada kuulutus linnavara tasuta kasutusse andmise kohta kohalikus ajalehes.

4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks sihtasutusele Narva Linna Arendus.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

